9.3.2023
SK
Úradný vestník Európskej únie
L 71/11
VYKONÁVACIE NARIADENIE KOMISIE (EÚ) 2023/514 z 8. marca 2023, ktorým sa mení vykonávacie nariadenie (EÚ) 2021/405, pokiaľ ide o vysoko rafinované produkty, zoznam tretích krajín so schváleným plánom kontrol a zaradenie Moldavska do zoznamu tretích krajín, z ktorých sa povoľuje vstup zásielok vajec určených na umiestnenie na trh ako vajcia triedy A do Únie (Text s významom pre EHP)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (EÚ) 2017/625 z 15. marca 2017 o úradných kontrolách a iných úradných činnostiach vykonávaných na zabezpečenie uplatňovania potravinového a krmivového práva a pravidiel pre zdravie zvierat a dobré životné podmienky zvierat, pre zdravie rastlín a pre prípravky na ochranu rastlín, o zmene nariadení Európskeho parlamentu a Rady (ES) č. 999/2001, (ES) č. 396/2005, (ES) č. 1069/2009, (ES) č. 1107/2009, (EÚ) č. 1151/2012, (EÚ) č. 652/2014, (EÚ) 2016/429 a (EÚ) 2016/2031, nariadení Rady (ES) č. 1/2005 a (ES) č. 1099/2009 a smerníc Rady 98/58/ES, 1999/74/ES, 2007/43/ES, 2008/119/ES a 2008/120/ES a o zrušení nariadení Európskeho parlamentu a Rady (ES) č. 854/2004 a (ES) č. 882/2004, smerníc Rady 89/608/EHS, 89/662/EHS, 90/425/EHS, 91/496/EHS, 96/23/ES, 96/93/ES a 97/78/ES a rozhodnutia Rady 92/438/EHS (nariadenie o úradných kontrolách) (1), a najmä na jeho článok 127 ods.
2,
keďže:
(1)
Delegovaným nariadením Komisie (EÚ) 2022/2292 (2) sa dopĺňa nariadenie (EÚ) 2017/625 a jeho cieľom je zabezpečiť, aby zásielky zvierat určených na výrobu potravín a určitého tovaru určeného na ľudskú spotrebu z tretích krajín alebo ich regiónov spĺňali určité požiadavky Únie na bezpečnosť potravín alebo požiadavky, ktoré sú uznané za požiadavky prinajmenšom s nimi rovnocenné.
Konkrétne sa v danom nariadení identifikujú zvieratá a tovar určené na ľudskú spotrebu, na ktoré sa vzťahuje požiadavka, aby pochádzali z tretej krajiny alebo jej regiónu, ktoré sa uvádzajú v zozname podľa článku 126 ods.
2 písm.
a) nariadenia (EÚ) 2017/625.
(2)
V článku 7 delegovaného nariadenia (EÚ) 2022/2292 sa stanovuje, že určité zásielky zvierat určených na výrobu potravín, produktov živočíšneho pôvodu a zmiešaných výrobkov majú vstupovať do Únie len z tretej krajiny uvedenej na zozname tretích krajín, z ktorých je schválený vstup takýchto zásielok na ľudskú spotrebu do Únie.
(3)
Vo vykonávacom nariadení Komisie (EÚ) 2021/405 (3) sa stanovuje zoznam tretích krajín alebo ich regiónov, z ktorých sa povoľuje vstup zásielok určitých vysoko rafinovaných produktov určených na ľudskú spotrebu do Únie.
(1) Ú. v.
EÚ L 95, 7.4.2017, s. 1.
(2) Delegované nariadenie Komisie (EÚ) 2022/2292 zo 6. septembra 2022, ktorým sa dopĺňa nariadenie Európskeho parlamentu a Rady (EÚ) 2017/625, pokiaľ ide o požiadavky na vstup zásielok zvierat určených na výrobu potravín a určitého tovaru určeného na ľudskú spotrebu do Únie (Ú. v.
EÚ L 304, 24.11.2022, s. 1).
(3) Vykonávacie nariadenie Komisie (EÚ) 2021/405 z 24. marca 2021, ktorým sa stanovujú zoznamy tretích krajín alebo ich regiónov, z ktorých sa v súlade s nariadením Európskeho parlamentu a Rady (EÚ) 2017/625 povoľuje vstup určitých zvierat a tovaru určených na ľudskú spotrebu do Únie (Ú. v.
EÚ L 114, 31.3.2021, s. 118).